**A fizikai személyek legálisan fizethetnek személyzetet háztartási tevékenységek elvégzéséhez**

A háztartásban foglalkoztatottak **tevékenységét** szabályozza a 111/2022-es számú törvény. **A háztartási szolgáltató tevékenységeket szabályozó törvény értelmében, amely bevezeti a 15 lej értékű utalványokban való fizetés lehetőségét a** háztartásban foglalkoztatott személyek számára, **akik más személyek számára végeznek háztartási tevékenységeket, egy** új elektronikus platformon keresztül lehet igénybe venni és a tichete.anofm.ro címen érhető el.

A koncepció olyan utalványok vásárlását jelenti, amelyekkel a háztartásban alkalmi tevékenységet végző személyeket lehet fizetni. Az utalványok társadalombiztosítási és egészségbiztosítási ellátást jelentenek, feltéve, hogy legalább 85 háztartási tevékenységi utalványt váltanak be havonta a **háztartási tevékenységeket végző személyek**, illetve 1275 lej/hónap. Így a dolgozók jogosultak az egészségügyi alapellátási csomagra, még akkor is, ha nem fizetnek egészségügyi hozzájárulást és a járulékaikat a nyugdíjban is bele fogják majd számítani.

A tichete.anofm.ro oldalon elérhető platformot munkavállalók (szolgáltatók), háztartási kedvezményezettek (fizikai személyek) és munkaadók használhatják, és az állami társadalombiztosítási rendszerben nem biztosított alulfoglalkoztatottak támogatásának egy formáját jelenti.

***A platformra szükséges a felíratkozása úgy a munkavállalóknak és háztartási kedvezményezettek, mint a munkaadóknak is, mert azon keresztül lehet utalványokat vásárolni és a kapott utlaványokat pénzzé váltani.***

**Szükség esetén a megyei munkaerő-elhelyező ügynökségek alkalmazottai is tudnak segíteni a beíratkozási folyamatban.**

A platform másik funkciója, hogy megkönnyíti a kedvezményezett és a háztartási szolgáltató közötti interakciót. A kedvezményezettek a „Piactér” rovatba személyesen, a szolgáltatók pedig az általuk kínált szolgáltatásokat tehetik közzé, ezzel biztosítva a kereslet és a kínálat közötti közvetítést a háztartási tevékenységek végzése során.

Az utalvány 15 lejes értékéből 12 lejt fog kapni a munkavállaló és 3 lej jelenti azt a járulékot, amely ahhoz szükséges, hogy a szolgáltató adót és nyugdíjbiztosítást fizessen, anélkül, hogy a felek között munkaszerződésre lenne szükség.

Bejelentkezhet háztartási tevékenységet folytató személynek, minden 16. életévét betöltött személy, aki keresetet szeretne szerezni vagy kiegészíteni azzal, hogy alkalmanként szakképzetlen háztartási tevékenységet végez, legyen az munkanélküli, nyugdíjas, tanuló, diák vagy alkalmazott.

Fontos, hogy ezen személy nem lehet a kedvezményezett családtagja. A felnőtt háztartási foglalkoztatottak legtöbb napi 12 órát, a 16 és 18 év közöttiek pedig napi 6 órát dolgozhatnak.

A jogszabály azt is lehetővé teszi, hogy a munkáltatók az alkalmazottaiknak juttatandó bónuszokat például ezekben az utalványokban fizessék ki.

A jogszabály azt is rögzíti, hogy háztartási munkának minősül a takarítás, tisztítás, mosás, vasalás, varrás, főzés, személyek gondozása, etetése vagy egy arra szoruló személy felügyelete.

Ez az innovatív fizetési rendszer, amelyet most Románia bevezet, szerepel az országos helyreállítási terv (PNRR) szociális reformokat előíró fejezetében.